CELEX: 62013TN0680
Language: da
Date: 2013-12-20 00:00:00
Title: Sag T-680/13: Sag anlagt den 20. december 2013 — K. Chrysostomides & Co. m.fl. mod Rådet m.fl.

24.6.2014   
            
            
               DA
            
            
               Den Europæiske Unions Tidende
            
            
               C 194/25
            
         Sag anlagt den 20. december 2013 — K. Chrysostomides & Co. m.fl. mod Rådet m.fl.
   (Sag T-680/13)
   2014/C 194/33
   Processprog: engelsk
   
      Parter
   
   
      Sagsøgere: Dr. K. Chrysostomides & Co. LLC (Nicosia, Cypern) og 50 andre sagsøgere (ved barrister P. Tridimas)
   
      Sagsøgte: Rådet for Den Europæiske Union, Europa-Kommissionen, Den Europæiske Union ved Europa-Kommissionen, Eurogruppen ved Rådet for Den Europæiske Union og Den Europæiske Centralbank
   
      Sagsøgernes påstande
   
   
               —
            
            
               De sagsøgte tilpligtes at betale sagsøgerne de beløb, der fremgår af det skema, der er vedhæftet stævningen, og i tillæg hertil de renter, der påløber fra den 26. marts 2013 indtil Domstolen afsiger dom.
            
         
               —
            
            
               De sagsøgte tilpligtes at betale sagens omkostninger.
            
         Subsidiært:
   
               —
            
            
               Det fastslås, at Den Europæiske Union og/eller de sagsøgte institutioner har pådraget sig et ansvar uden for kontrakt.
            
         
               —
            
            
               Det fastsættes, hvilken procedure der skal følges med henblik på at fastslå det tab, som sagsøgerne faktisk har lidt, og som kan godtgøres.
            
         
               —
            
            
               De sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne (51 i alt) er indskydere og/eller aktionærer i Bank of Cyprus Public Company Ltd og/eller Cyprus Popular Bank Public Co. Ltd. De søger erstatning i henhold til artikel 268 TEUF, artikel 340, stk. 2 og 3, TEUF, der omhandler Unionens ansvar uden for kontraktforhold, for det tab, de har lidt som følge af de foranstaltninger, der blev truffet af de sagsøgte institutioner, om at pålægge Republikken Cypern et bail-in-skema.
   Sagsøgerne finder, at de sagsøgte institutioner vedtog et bail-in-skema for Republikken Cypern, som direkte medførte tabet af deres indeståender og aktier. Efter sagsøgernes opfattelse blev de bail-in-foranstaltninger, som Republikken Cypern vedtog, indført alene for at gennemføre de foranstaltninger, som de sagsøgte havde vedtaget, og som blev godkendt af de sagsøgte institutioner.
   Sagsøgerne finder, at bail-in-skemaet tilsidesætter ejendomsretten som beskyttet ved artikel 17, stk. 1, i Den Europæiske Unions grundlæggende rettigheder og artikel 1 i protokol nr. 1 til den europæiske konvention til beskyttelse af menneskerettigheder og grundlæggende frihedsrettigheder. Sagsøgerne anfører endvidere, at bail-in-skemaet tilsidesætter proportionalitetsprincippet, princippet om beskyttelse af den berettigede forventning, og princippet om forbud mod forskelsbehandling.